Fibronektin
Fibronektin je glikoprotein visoke molekulske težine (~500-~600 kDa) u vanćelijskom matriksu koji se vezuje za membranu koji obuhvata receptorske proteine zvane integrin, kod ljudi kodirane genom FN1 sa hromosoma 2. Odobrila ga je Organizacija Central Drugs Standard Control, 2020., kao lokalno rješenje za tržište u Indiji, pod brendom FIBREGA za hronične rane.. Fibronektin se također vezuje za druge proteine vanćedlijskog matriksa kao što su kolagen, fibrin i heparan-sulfatni proteoglikani (npr. sindekani). Fibronektin postoji kao proteinski dimer, koji se sastoji od dva skoro identična monomera povezana parom disulfidnih veza. Protein fibronektina se proizvodi iz jednog gena, ali alternativna prerada njegove pre-iRNK dovodi do stvaranja nekoliko izoformi. Kičmenjaci imaju dva tipa fibronektina: rastvorljivi fibronektin u plazmi (ranije nazvan "hladno-netopivi globulin" ili CIg) je glavna proteinska komponenta krvne plazme (300 μg/ml) i proizvodi se u jetri pomoću hepatocita. nerastvorljivi ćelijski fibronektin je glavna komponenta vanćelijskog matriksa. Izlučuju ga različite ćelije, prvenstveno fibroblasti, kao rastvorljivi dimeeri, a zatim se sklapa u nerastvorljivi matriks u složenom procesu posredovanom ćelijama. Fibronektin ima glavnu ulogu u ćelijskoj adheziji, rastu, migracijama i diferencijaciji, a važan je za procese kao što su zacjeljivanje rana i embrionalni razvoj. Promijenjeni fibronektin eksprimira se kao, degradacija i izmijenjena organizacija i povezani su s brojnim od patološkim stanjima, uključujući rak, artritis i fibrozu.